SURSE Klaus Iohannis se transformă în președinte jucător: Cheamă zilnic la raport miniștrii cabinetului Orban, în frunte cu premierul

Președintele Klaus Iohannis sună zilnic miniștrii ai cabinetului Orban, în frunte cu premierul, sau îi cheamă la Cotroceni pentru a se interesa de problemele guvernării, au declarat pentru G4Media.ro surse politice.

Potrivit acestora, Iohannis l-a chemat de mai multe ori pe ministrul finanțelor, Florin Câțu, pentru a discuta despre buget, pe ministrul educației, Monica Anisie pe probleme de educație, a vorbit cu ministrul transporturilor, Lucian Bode, pentru pentru a se interesa de autostrăzi sau cu ministrul de interne, Marcel Velea, pe problema schimbărilor din minister, inclusiv de la Jandarmerie. Premierul Ludovic Orban ar fi, la rândul său, frecvent chemat la Cotroceni pentru a discuta problemele guvernării.

”Veți vedea un alt Iohannis în al doilea mandat, mult mai implicat în problemele guvernării decât a fost în primul mandat”, au declarat pentru G4Media.ro surse politice apropiate președintelui.Potrivit surselor citate, sunt deja miniștri care au intrat pe lista neagra a președintelui, fiind nemulțumit de activitatea lor.

Lui Klaus Iohannis i s-a reproșat în primul mandat slaba implicare în problemele guvernării, chiar dacă pe atunci era vorba de o guvernare PSD cu care președintele nu putea colabora din punct de vedere politic.

Sursa Foto: Inquam Photos/ Autor: George Călin